Russlands første offshoreplattform designet for arktiske forhold, legger i disse dager ut til Gazproms oljefelt i Petsjorahavet sørøst i Barentshavet. Det melder Barentsobserver.com.

Prirazlomnaya-plattformen forlater dermed Murmansk onsdag, hvor den har ligget til kai siden november. Derfra skal den videre til oljefeltet Prirazlomnoje, som skal inneholder ressurser opp til 31 millioner tonn.

Les også: Russerne forsinket i Barentshavet

Spesialdesignet

Plattformen har en lengde på 126 meter og en lagringskapasitet for olje på 136.000 kubikkmeter. Foto: Andrei Pronin / Ap

Plattformen har en lengde på 126 meter, og et mannskap på 200 mennesker. Den har også en lagringskapasitet for olje på 136.000 kubikkmeter.

Den ble bygget ved Sevmash i Severodvinsk i Russland, og det har tatt 15 år å få ferdigstilt plattformen, som er spesialdesignet for å tåle den arktiske isen.

Les også: Milliardoppdrag i Barentshavet

36 brønner innen 2019

Den siste tiden har 4000 mennesker arbeidet døgnet rundt for å få plattformen klar til oppdraget i Petsjorahavet.

Planen var egentlig å taue den 117.000 tonn plattformen i slutten av juli, for så å starte drilling i september, men dette har blitt utsatt. Nå er planen å starte oljeboring i første kvartal av 2012.

Russernes planer er å drille 36 brønner her innen 2019.